alexandrainst/scandi-wiki huggingface dataset:
Hummar

Hummar (Homarus gammarus) er ein stor hummarart som lever aust i Atlanterhavet frå Lofoten til Marokko. Han vert sjeldan funne lågare enn 50 m, men opptrer likevel sporadisk frå fjæresteinane og ned til 150 m djupn. Dyret vert òg omtalt som europeisk hummar, og er det største krepsdyret som førekjem naturleg i norske farvatn.

Kjenneteikn 
Hummaren høyrer til tifotkrepsane og har såleis fem par gangbein, kor dei første er omdanna til kraftige klør. Han har ledda bakkropp med kraftige uropodar (halevifte). Som regel er han blå til svart av farge, men avvik førekjem relativt hyppig. Den viktigaste morfologiske skilnaden på europeisk og amerikansk hummar er at han manglar piggar på undersida av nakkehornet sitt.

Hummaren er som regel mellom 23 og 50 cm lang og veg rundt 0,7 kg. Under gode tilhøve kan dei likevel bli langt større; rekordane ligg på lengder opp til 1,26 m og vekt på nesten 19 kg. På den tida hummaren har nådd mistemålsstorleik (i Storbritannia 87 mm lang over ryggskjoldet) reknar ein med at han er 5-7 år gamal, medan dei eldste registrerte eksemplara har vore over 50.

Levesett 
Humrar er einslege, nattaktive og territoriale dyr som gøymer seg i holer eller gropar i sjøbotnen på dagtid. Om sommaren, under høgsesongen for hummarfiske, vandrar dei ut på leit etter makar. Egga vert borne rundt av hoa i rundt 11 månadar, før dei klekker og larvene sym ut i vassmassane. Her vert dei i rundt 2-3 veker, før dei botnslår til eit stilleståande tilvære på omkring 2 år. Når ryggskjoldet er om lag 15 mm langt forlet dei hola sine for å oppsøkja holrom på steinbotn. Hummaren er vaksen i 4-5-års-alderen.

I vaksen tilstand lever den europeiske hummaren hovudsakleg av virvellause botndyr som krabbar, blautdyr, kråkeboller, mangebørstemark og sjøstjerner, men det hender òg han et fisk og plantar. I samband med skalskiftet et dei store mengder pigghudingar for å få i seg nok kalsium. Om vinteren et dei mindre på grunn av temperaturavhengige svingingar i metabolismen.

Fiske 
Den europeiske hummaren vert ikkje fiska i like stor skala som den amerikanske, men det føregår jamleg fangst over heile utbreiingsområdet. Mesteparten av fiskeriet vert gjort med hummarteiner. Prisnivået i 2001 låg rundt €15 per kilo hummarkjøt.

Det har vorte gjort forsøk på oppdrett av hummar i eigne anlegg, men desse har mislukkast på grunn av den aggressive territoriale åtferda dyret viser.

Bakgrunnsstoff 
 Faktaside hjå havforskningsinstituttet 
 Risør Akvarium sine hummarsider 

Krepsdyr
Aleksander I av Russland

Aleksander I, Aleksandr Pavlovitsj Romanov, () var tsar av Russland frå 1801, storfyrste av Finland frå 1809 og konge av Polen frå 1815. Han var son av tsar Paul I av Russland og Maria Feodorovna av Württemberg.

Aleksander I er kjend frå Napoleonskrigane og som skaparen av Den heilage alliansen. Han voks opp i nær kontakt med farmora Katharina den store og vart oppseda i opplysingstida sine idear. Tilhøvet til faren vart tidleg konfliktfylt, og Aleksander tok i 1801 makta ved eit statskupp som førte til at faren døydde. Som tsar arbeidde Aleksander tidleg med tanken om reformer og ei mogleg grunnlov, men det meste vart med planane.

Folk frå Napoleonskrigane
Russiske tsarar
Elefantordenen
Hosebandsordenen
Huset Holstein-Gottorp-Romanov
Russarar frå 1700-talet
Russarar frå 1800-talet
Lancia

Lancia er ein italiensk bilprodusent stifta i 1906 av Vincenzo Lancia. Lancia har sidan 1969, vore ein del av Fiatgruppa.

I Noreg 
Agenturet i Noreg har vore i mange hender. både Fiat, Saab og Iveco, Bergheim/Ugland og Auto Import Nor AS har importert lancia. Lancia har i dag ingen norsk importør.

Italienske bilmerke
Skipingar i 1906
Hummarfamilien

Hummarfamilien er ein familie med 48 kjende artar marine krepsdyr, mellom dei hummar og sjøkreps. Fleire av artane er viktige på skalldyrmarknaden; ein reknar med at hummerindustrien har ein årleg omsetning på $1,8 milliardar.

Systematikk 
Hummerfamilien består av 11 slekter fordelt på tre underfamiliar.

 Neophoberinae
 Acanthacaris
 Thymopinae
 Nephropsis
 Nephropides
 Thymops
 Thymopsis
 Nephropinae
 Homarus (m.a. europeisk og amerikansk hummar)
 Nephrops (sjøkreps)
 Homarinus
 Metanephrops
 Eunephrops
 Thymopides

Bakgrunnsstoff 
 Faktaark om amerikansk hummer, frå norsk svarteliste 2007
 Database over marine hummerar

Krepsdyr
Takson namngjevne av James Dwight Dana
Kroppshole

Ei kroppshole eller eit coelom er, i sin breiaste definisjon, eit innvendig, væskefylt holrom i kroppen til eit fleircella dyr. Som regel nyttar ein det om område mellom epidermis og endodermis der dei indre organa utviklar seg. Hjå eucoelomatar er dette fullstendig omkransa av peritoneum, ei hinne med mesodermalt epitelvev. Pseudocoelomate dyr har òg peritoneum, men ufullstendig.

Funksjonen til ei kroppshole er dempande og vernande. Organ som utviklar seg innanfor ei slik ei kan veksa og røra seg fritt medan væska rundt dei dempar støyt og beskyttar dei mot ytre press. 

Anatomi
Foúrni

Fourni (gresk Φούρνοι eller Φούρνοι Κορσέων, Foúrni Korséon), er ei gruppe småøyar i Hellas aust i Egearhavet. Dei ligg mellom Ikaría, Sámos og Pátmos.

Foúrni er eigen kommune, og frå 2011 høyrer øya administrativt til under periferieininga Ikaría i periferien Dei nordlege egeiske øyane.

Ved folketeljinga i 2011 hadde kommunen Foúrni 1 459 innbyggjarar, medan tettstaden med same namn hadde 1 120 innbyggjarar.

Dei to største øyane i gruppa, hovudøya og øya Thýmena er busett. På hovudøya Foúrni ligg den største tettstaden og nord på øya Khrysomiliá, som er den nest største. Dei fleste innbyggjarane er fiskarar, sjølv om dei om sommaren òg driv med turistindustrien, hovudsakleg utleige av rom og restaurantverksemd. På hovudøya finn ein mange flotte stender. Øyane er forholdsvis rolege med ein avslappa atmosfære.

Transport 
Transport om vinteren (hovudsakleg frå november til april) stoppar ofte opp på grunn av dårleg vêr, hovudsakleg sterk vind. Resten av året går det båtsamband til Ikaría og Sámos.

Byar og tettstader
Dei største byane og tettstadene i kommunen er:

Andre busetnader på øya er:
 Kamári (14)
 Keramidoú (7)
 Balí (6)
 Dafnoliés (2)
 Ájos Ioánnis Thermastís (1)
 Plajá (1)

Småøyar i kommunen:
 Thýmena (136)
 Ájos Minás (1)
 Alatonísi (0)
 Anthropofás (0)
 Thymenáki (0)
 Kisiriá (0)
 Makronísi (0)
 Mikrós Anthropofás (0)
 Petrokávaro (0)
 Pláka (0)
 Plakáki (0)
 Strongyló (0)

Referansar

Bakgrunnsstoff 
 fourni.com
 Reiseguide for Foúrni

Kjelde 

Fourni
Fourni
Fourni
Fourni
Thýmena

Thýmena (gresk Θύμαινα) er ei lita øy i Hellas aust i Egearhavet. Øya høyrer til Foúrni kommune i periferieininga Ikaría. Namnet skal visstnok kome frå themet (militærdistrikt i Austromarriket) som voks ut frå øya.

Thýmena har 136 innbyggjar (2011) og eit areal på 10 km².

Referansar

Kjelde 

Thymena
Thymena
Bryter Layter

Bryter Layter var det andre av tre album av den britiske musikaren Nick Drake, utgjeve i mars 1971. 

I 2000 kom Bryter Layter på 23. plassen då musikkmagasinet Q skulle kåre dei hundre beste britiske albuma gjennom tidene.

Innhald og produksjon 

Som på Five Leaves Left er Drake akkompagnert av andre musikarar på alle songane, med delar av den britiske folkrockgruppa Fairport Convention og John Cale frå The Velvet Underground, i tillegg til Beach Boys-musikarane Mike Kowalski og Ed Carter. Arrangøren Robert Kirby hevda at Drake ønskte at dei instrumentale lydspora skulle minne om Pet Sounds. Albumet skulle opphavleg kome ut i november 1970, men misnøye med plateomslaget gjorde at plata vart heldt attende til over nyår.

Mottaking 

Mojo kalla albumet «det heilt klart mest polerte i katalogen hans». Alternative Press kalla det «eit av dei vakraste og mest melankolske albuma som er spelt inn».

I 2000 sette Q Bryter Layter på 23. plassen på lista si over dei 100 beste britiske albuma gjennom tidene. Det vart plassert på 14. plassen på lista til NME over dei beste albuma frå 1970-åra.

I 2003 vart albumet rangert på 245. plassen på lista til Rolling Stone over dei 500 beste albuma gjennom tidene, men som med det førre albumet, vart òg dette albumet borte frå den reviderte lista frå 2012.

Innhald

Medverkande
 Nick Drake: vokal (alle spor) og gitar (spor 1, 6, 10)
 Richard Thompson: sologitar (spor 2)
 Paul Harris: piano (spor 4)
 Chris McGregor: piano (spor 8)
 Dave Pegg :bass (alle utanom spor 4)
 Ed Carter: bass (spor 4)
 Dave Mattacks: trommer (spor 1-2, 5-6, 10)
 Mike Kowalski: trommer (spor 3-4, 8-9)
 Ray Warleigh: altsaksofon (spor 3, 8, 10)
 Lyn Dobson: fløyte (spor 6)
 John Cale: bratsj og cembalo (spor 7)
 Pat Arnold og Doris Troy: korvokal (spor 8)
 Strykearrangement av Robert Kirby (spor 1, 3, 5, 10)
 Blåsearrangement av Robert Kirby (spor 2)

Kjelder 
Denne artikkelen bygger på «Bryter Layter» frå ,  den 29. april 2019. 
 oppgav desse kjeldene:

Bakgrunnsstoff 
 Tekstar

Nick Drake-album
Musikkalbum frå 1971
Island Records-album
Album produserte av Joe Boyd
Studioalbum

Eit studioalbum er eit musikkalbum innspelt i eit platestudio. Det inneheld vanlegvis ikkje konsertopptak eller remiksar, og i dei tilfella ein finn slike spor vert dei ofte kalla «bonusspor». Tidlegare, i grammofonplate-tida, var ofte LP (Long Play record) synonymt med studioalbum, sjølv om ein LP òg inkluderer samlealbum og konsertalbum, som ein reknar som to andre former for musikkalbum. Studioalbuma vert som regel rekna som dei «verkelege» albuma til ein artist, og plar vere den typen musikkalbum som sel mest. 

Eit studioalbum er (som regel) over 25 minuttar langt, men det finst døme på album som er kortare. Lengda på studioalbum har vore avgrensa av mediumet dei er gjevne ut på. For ei grammofonplate var som regel den øvre grensa 45-46 minutt fordelt på to sider. På ei kompaktplate (CD) er grensa opp mot 80 minutt, sjølv om ein sjeldan finn studioalbum med desse lengdene. Studioalbum har som regel god lydkvalitet sidan dei er spelte inn og arbeidde med i ofte avanserte studio med profesjonelle produsentar og lydteknikarar. Dei første studioalbuma som kom vart derimot spelte inn med primitive teknikkar, og gjerne berre med eitt til fire spor. Etter kvart som teknikken har utvikla seg har ein derimot kunne leggje på fleire og fleire spor på ein song, slik at songen i praksis ikkje lèt seg gjenskape på konsertar slik som på plate. 

For å promotere eit studioalbum vert det ofte gjeve ut musikksinglar, gjerne med musikkvideoar føre albumsleppet. Ein stor hit kan hjelpe til at sjølve studioalbumet sel meir. I tillegg vert det ofte gjeve såkalla «promosinglar» til radiostasjonar, for at songane skal verte spelte på radio. Det er blitt stadig vanlegare at desse singlane som kjem i etterkant er remiksar av låtane på albumet. Dei siste åra har derimot singelsalet minka kraftig på grunn av auka nedlasting av musikk (både lovleg og uloveleg) over Internet.

Musikkalbum
Leighton Baines

Leighton John Baines () er ein engelsk fotballspelar som i 2014 spelar for Everton i engelsk Premier League og for England sitt landslag.
 
Han har tidlegare spelt for Wigan der han debuterte i 2002 som 17-åring mot West Brom. Hans første mål scora han mot Ipswich Town i Football League Championship-sesongen 2004/2005. Han spelte til saman 166 kampar for Wigan (per 1. juni 2007) og scora til saman 4 mål for klubben, inkludert eit særs fint eit mot Tottenham.

Baines er 170 centimer høg, og har eit bra venstrebein og eit godt tilslag. Han vart kåra til årets Everton-spelar i 2011 og 2013.

Engelske fotballspelarar
Wigan-spelarar
Everton-spelarar
Spelarar i Fotball-EM 2012
Spelarar i Fotball-VM 2014
Lexus

Lexus er eit bilmerke som vert produsert av den japanske bilfabrikanten Toyota. Lexus har seld luksusbilar sidan starten i 1989.

Ideen bak Lexus kom alt i 1983, då Toyota-sjefen Eiji Toyoda tykte det var på tide å lage ein luksusbil som kunne konkurrere med verdas beste. Svaret kom i det topphemmelege prosjektet F1 (Flagship No. 1). F1 vart seinare kjend som Lexus LS400. Det var Honda si vellykka lansering av luksusmerket Acura som inspirerte Toyota-leiinga. Dei konkluderte med at dersom merket skulle bli ein suksess, måtte dei ha ein separat salskanal.

Året etter fekk Toyota sitt faste reklamebyrå Saatchi & Saatchi i oppgåve å gje namn til det nye bilmerket. Alexis vart nemnd, og etter ei omrokering av bokstavane vart det Lexus.

Lexus i Noreg 

Lexus vart først ordentleg introdusert i Noreg hausten 1999 med blant anna eigen forhandlar på Skøyen i Oslo. Ved introduksjonen var tilbodet for det norske marknaden IS 200, GS 300 og LS 400. I dag vert Lexus seld gjennom Lexus Oslo.

I august 2007 fekk Lexus separat forhandlaranlegg i Oslo, deretter fylgde Tromsø, Bergen, Stavanger og Trondheim. Dette var ein del av ein offensiv strategi for Europa som hadde som mål å auke talet forhandlarar frå 260 til 330 innan år 2010.

I 2006 vart det seld 137 bilar av merket Lexus i Noreg. Salsmålet for 2007 var 230 bilar, 300 i 2010 og 700 i 2012.

Kjelder

Bakgrunnsstoff 
 Den norske importøren av Lexus

Japanske bilmerke
Pedro de la Rosa

Pedro Martínez de la Rosa () er ein spansk Formel 1-førar. Han har køyrt 71 Formel 1 Grand Prix-løp, og debuterte for Arrows i Australia den 7. mars 1999 med ein sjetteplass. De la Rosa er ein av særs få sjåførar som har fått poeng i debutløpet sitt. De la Rosa scora 6 poeng med det gamle poengsystemet, og 22 poeng med det nye.

Karriere 

Pedro de la Rosa konkurrerte på høgt nivå med radiostyrte offroadbilar, før han i 1988 meldte overgang til gokart. I 1989 vart han meister i den spanske Formel Fiat Uno. I 1990 vann han det spanske Formel Ford 1600-meisterskapen. Han deltok og i det britiske Formel Renault 1600, og fekk to pallplasseringar. I 1991 køyrde han i det spanske Formel Renault Championship, der han fekk tre pallplasseringar, medan han året etter vann både det britiske og det europeiske Formel Renault. I 1995 vann han den japanske Formel 3-serien, og i 1997 vart det siger i Formel Nippon F3000.

I 1998 vart de la Rosa henta inn som testsjåfør for Formel 1-laget Jordan. Året etter køyrde han Formel 1 for Arrows, der han fekk sitt første poeng. Han vart henta inn til Jaguar Racing-laget, men dei sesongane han var der plukka han ikkje mange poeng. Han vart henta inn som testsjåfør for McLaren, og tok over posisjonen som Juan Pablo Montoya hadde, då han var ute med ein skade.

Pedro de la Rosa hamna på pallen for første gong i Formel 1-karrieren under Ungarn Grand Prix i 2006, då vart han nummer to bak Jenson Button. Det vart lenge spekulert i om han skulle vere lagkamerat med Fernando Alonso i McLaren for 2007-sesongen, men den plassen vart til slutt gjeven til Lewis Hamilton. De la Rosa vart istaden testsjåfør for laget.

Kjelder

Formel 1-førarar
Spanske motorsportutøvarar
Alain Prost

Alain Marie Pascal Prost () er ein tidlegare fransk Formel 1-førar.

Prost er ein av tidenes største førarar innan Formel 1. Han vart verdsmeister fire gonger, i 1985, 1986, 1989 og 1993. Han fekk 51 sigrar, 106 pallplasseringar og 33 pole positions.

I 1997 starta Alain Prost sin eigen stall, Prost Grand Prix. Denne gjekk konkurs tidleg i 2002.

Kjelder

Bakgrunnsstoff 
 Chicane F1 om Alain Prost 

Franske motorsportutøvarar
Formel 1-førarar
Fruit Tree

Fruit Tree er eit boks-sett frå 1978 som inneheld songar frå dei tre originalalbuma til Nick Drake, i tillegg til uttak og alternative versjonar av nokre av songane hans.

Innhald

CD 1: Five Leaves Left 
 «Time Has Told Me» (4:27)
 «River Man» (4:21)
 «Three Hours» (6:16)
 «Way to Blue» (3:05)
 «Day Is Done» (2:22)
 «Cello Song» (3:58)
 «Thoughts of Mary Jane» (3:12)
 «Man in a Shed» (3:49)
 «Fruit Tree» (4:42)
 «Saturday Sun» (4:00)

CD 2: Bryter Layter 
 «Introduction» (1:33)
 «Hazey Jane II» (3:46)
 «At the Chime of a City Clock» (4:47)
 «One of These Things First» (4:52)
 «Hazey Jane I» (4:31)
 «Bryter Layter» (3:24)
 «Fly» (3:00)
 «Poor Boy» (6:09)
 «Northern Sky» (3:47)
 «Sunday» (3:42)

CD 3: Pink Moon 
 «Pink Moon» (2:06)
 «Place to Be» (2:44)
 «Road» (2:02)
 «Which Will» (2:59)
 «Horn» (1:23)
 «Things Behind the Sun» (3:56)
 «Know» (2:27)
 «Free Ride» (3:36)
 «Parasite» (3:05)
 «Harvest Breed» (1:38)
 «From the Morning» (2:31)

CD 4: Time of No Reply 
 «Time of No Reply» (2:47)
 «I Was Made to Love Magic» (3:28)
 «Joey» (3:06)
 «Clothes of Sand» (2:32)
 «Man in a Shed (Demo Version)» (3:06)
 «Mayfair» (2:33)
 «Fly (Demo Version)» (3:37)
 «Thoughts of Mary Jane (Demo Version)» (3:46)
 «Been Smoking Too Long» (2:17)
 «Strange Meeting II» (3:38)
 «Rider on the Wheel» (2:33)
 «Black Eyed Dog (Demo Version)» (3:28)
 «Hanging on a Star» (2:49)
 «Voice From the Mountain» (2:12)

Den sjølvstendige Time of No Reply hadde ikkje blitt utgjeven endå då dette settet blei tilgjengeleg, men har same innhald som CD 4.

Nick Drake-album
Musikkalbum frå 1978
Knut Steen

Knut Johannes Steen () var ein norsk skulptør, utdanna ved Statens Kunstakademi under Per Palle Storm og Stinius Fredriksen. Han var busett i Carrara i Italia frå 1976.

Av kjende monument kan nemnast Hvalfangermonumentet i Sandefjord 1960, Oppgangssaga i Hønefoss 1979, Aurora framfor Regjeringsbygget i Oslo 1982, Shetlands-Larsen 1992 i Bergen, Olav Kyrre i same by 1998 (det sistnemnde verket var ferdigstilt lenge før). 

Han arbeidde i granitt, betong, bronse, stål og marmor. Vidare har har illustrert bøker, m.a. av Harald Sverdrup og Heinrich Böll.

I 2004 gjorde han ferdig ein åtte meter høg statue av Kong Olav V på oppdrag for Oslo by, tenkt plassert på Rådhusplassen. Kommunen var ikkje nøgd med utforminga og ombestemte seg. Ein vonbroten Steen tenkte å gravleggja statuen, men andre synte interesse og Steen valde staden Skjerjehamn i Gulen kommune, der statuen vart avduka under Utkantfestivalen 4. august 2007.

I januar 2008 vart Steen utnemnd til riddar av 1. klasse av St. Olavs Orden for innsatsen sin som bilethoggar.

Referansar

Bakgrunnsstoff 
 Knut Steen sin nettstad
 Kulturnett
 Olav Kyrre 
 Shetlands-Larsen 

Norske bilethoggarar
Kunstnarar frå Oslo
St. Olavs Orden
Aleksander III av Russland

Aleksander III () var tsar av Russland frå 1881 til 1894. 
Lenin sin eldre bror, Aleksander Iljitsj Uljanov, deltok i planlegginga av eit komplott mot Aleksander III i 1881. Planane vart avslørt og Aleksander Iljitsj Uljanov vart hengd i 1886. Alexander III var gift med prinsesse Dagmar av Danmark, som etter si overgang til den russisk-ortodokse kyrkja fekk namnet Maria Fjodorovna. Ho hadde tidlegare vore trulova med tsarevitsj (kronprins) Nikolaj Aleksandrovitsj, Aleksander III sin eldre bror som døydde brått i Nice.

Merknadar

Den svarte ørn-ordenen
Russiske tsarar
Elefantordenen
Hosebandsordenen
Ordenen av det gylne skinnet
Huset Holstein-Gottorp-Romanov
Døde av nyrebetennelse
Sløyd

Sløyd er eit skulefag i det å lage ting av tre, metall o.a., innført av Hans Konrad Kjennerud (1837-1921). 
I norsk skule inngår faget no som ein del av forming (handarbeid, sløyd, modellering og teikning).

Grunnskulen
Inoússes

Inoússes (gresk Οινούσσες), òg kalla Oinousses eller Aignoussa, er ei berr, lita øy i Hellas som høyrer til Dei nordegeiske øyane i Egearhavet. Øya ligg om lag 5 km frå Khíos og like vest for Tyrkia og har rundt tusen innbyggjarar.

Inoússes er eigen kommune, og frå 2011 høyrer øya administrativt til under periferieininga Khíos i periferien Dei nordlege egeiske øyane.

Ved folketeljinga i 2011 hadde kommunen Inoússes 826 innbyggjarar, medan tettstaden med same namn hadde 792 innbyggjarar.

Inoússes har ein skule, ei kyrkje, ein landsby og ei lita hamn. Øya er heimstad til rike familiar som Constantine Lemos.

Byar og tettstader
Byane og tettstadene i kommunen er:

Småøyar i kommunen:
 Ájos Pandelímonas (0)
 Arkhondóniso (0)
 Vátos (0)
 Gádros (0)
 Gaidourónisos (0)
 Malliarópetra (0)
 Monáftis (0)
 Nisí Panajás (0)
 Nisí Píttas (0)
 Papapondikádiko (0)
 Pateróniso (0)
 Pondikonísi (0)
 Prasonísia (0)
 Sánda Panajá (0)

Referansar

Kjelde 

Inousses
Inousses
Inousses
Inousses
Farao

Farao er ein herskartittel brukt om gudekongane i det gamle Egypt. Han stammar frå det egyptiske ordet pr-o, som i hebraisk form (hebr. ) blei brukt i Bibelen, og betyr «det store huset». Opphavleg viste dette til kongepalasset, men seinare blei det brukt som ein tittel for kongen sjølv. 

Tittelen er kjend første gong frå eit brev til farao Tuthmose III. Han blei seinare brukt som ei tiltaleform. Kongen bar offisielt ein tittel som bestod av fem namn. Farao var ikkje eitt av dei, men blei med tida ei viktig nemning på kongen.  

Nokre av dei mest kjende faraoane: 

 Djoser
 Thutmose III

 Tutankhmon
 Ramses II
 Xerxes I
 Kleopatra VII

Sjå òg 
 Faraoar i Egypt
 Egypt i oldtida
 
 
Det gamle Egypt
Kongelege titlar
Acura

Acura er eit bilmerke som vert nytta av den japanske bilfabrikken Honda i USA, Canada og Hong Kong. Merket vart introdusert i mars 1986, for å marknadsføre luksusbilar. Lexus var det aller første luksusbilmerket produsert i Japan. Bilmerket vart introdusert i Mexico i 2004, og i Kina i 2006. Det er planar om å utvide Acura til den japanske marknaden i 2008. Før Acura vart lansert i USA i 1986 var japanske bilar meir sett på som økonomiske, driftssikre og ikkje minst billege .

Mange Acura modellar, slik som til dømes NSX, har delteke i motorsportkonkurransar som Super GT, 24-timarsløpet i Le Mans og andre løp.

Kort tid etter at Honda introduserte Acura kom andre japanske luksusmerke som Lexus frå Toyota og Infiniti frå Nissan.

Bakgrunnsstoff 
 Amerikansk-engelsk nettside

Honda
Japanske bilmerke
Skipingar i 1986
Time of No Reply

Time of No Reply er eit samlealbum som vart utgjeve i 1986. Det inneheld uttak og alternative versjonar av nokre av songane til den britiske musikaren Nick Drake. Songane på albumet er identiske med songane på Fruit Tree CD 4.

Innhald 
 «Time of No Reply» – 2:52
 «I Was Made to Love Magic» – 3:08 
 «Joey» – 3:04
 «Clothes of Sand» – 2:32
 «Man in a Shed» – 3:02
 «Mayfair» – 2:28
 «Fly» – 3:35
 «The Thoughts of Mary Jane» – 3:42 
 «Been Smoking Too Long» – 2:13
 «Strange Meeting II» – 3:32
 «Rider on the Wheel» – 2:30
 «Black Eyed Dog» – 3:20
 Hanging on a Star – 2:42
 Voice from the Mountain – 3:40

Nick Drake-album
Musikkalbum frå 1986
Psará

Psará (gresk Ψαρά) er ei øy i Hellas som høyrer til Dei nordegeiske øyane i Egearhavet. Ho ligg 22 km nordvest for øya Khíos og 150 km frå Aten. Øya er om lag 7 x 8 km stor og har eit areal på 45 km². Ho har vore busett sidan den mykenske perioden og innbyggjarane har alltid vore avhengige av havet. Homer refererte til øya som Psyra.

Psará er eigen kommune, og frå 2011 høyrer øya administrativt til under periferieininga Khíos i periferien Dei nordlege egeiske øyane.

Ved folketeljinga i 2011 hadde kommunen Psará 458 innbyggjarar, medan tettstaden med same namn hadde 454 innbyggjarar.

Kommunen Psará inkluderer den vesle øya Andípsara med 4 innbyggjarar. Psará har òg ei lita hamn med samband til Khíos og andre delar av Hellas.

Psará vart med i den greske sjølvstendekrigen 10. april 1821. Øya vart invadert 21. juni 1824 av egyptiske styrkar under Ibrahim Pasha sin kommando. Delar av folkesetnaden klarte å flykte frå øya, men dei som ikkje klarte det vart anten seld som slavar eller nedslakta. Meir enn 15 000 grekarar vart massakrert. Øya vart forlate og øybuarane vart spreidd rundt i Sør-Hellas. Theofilos Kairis, ein prest og vitskapsmann, tok mange foreldrelause born til seg og utvikla den kjende skulen Orfanotropio av Theofilos Kairis.

Av landemerke på øya finn ein ei borg. Psará har ein skule, ei kyrkje, eit postkontor, ei hamn og ein plass (plateia).

Byar og tettstader
Byane og tettstadene i kommunen er:

Småøyar i kommunen:
 Andípsara (4)
 Ájo Nikoláki (0)
 Dakalió (0)
 Káto Nisí (0)
 Mastrojórji (0)
 Prasonísi (0)

Referansar

Bakgrunnsstoff 
 http://www.psarra.tk

Kjelde 

Psara
Psara
Psara
Psara